કોચડયાન નામનો એક રાજા છે. આ રાજાના શાસનમાં પ્રજા સુખી અને સાધનસંપન્ન છે, પણ એક દિવસ રાજાનો એક ગદ્દાર ભાઈબંધ બળવો પોકારે છે અને બળવા પછી રાજા પાસેથી તેનું શાસન પડાવી લે છે. કોચડયાન નામનો રાજા એ સમયે તો ક્ષેમકુશળ રીતે ભાગી જાય છે, પણ ભાગતી વખતે તેને એક બાળક મળે છે, જેને તે મોટું કરે છે. આ બાળક રાણા તરીકે વિશ્વનો એક શ્રેષ્ઠ યોદ્ધો પુરવાર થાય છે. પૃથ્વીની એક પણ તાકાત એવી નથી જેની સામે રાણા લડીને જીતી ન શકે. રાણાને ખબર છે કે તેણે પોતાના પાલક પિતાનું રાજ્ય પાછું મેળવવાનું છે અને રાણા શૌર્ય સાથે એ રાજ્ય પાછું મેળવી બતાવે છે.